## รายละเอียดแนบท้ายประกาศฯ

ภาควิชา **วิศวกรรมคอมพิวเตอร์** **คณะวิศวกรรมศาสตร์**

|  |  |  |  |  |  |  |
| --- | --- | --- | --- | --- | --- | --- |
| สาขาวิชา | วิทยาศาสตร์คอมพิวเตอร์ |  |  |  |  |  |
| หลักสูตร | วิทยาศาสตรมหาบัณฑิต | รหัสหลักสูตร | **3** | **6** |  **2** | **6** |

คุณสมบัติของผู้มีสิทธิ์สมัคร

1. สำเร็จการศึกษาระดับปริญญาตรีสาขาวิชาวิทยาการคอมพิวเตอร์ วิศวกรรมคอมพิวเตอร์ วิศวกรรมซอฟต์แวร์ เทคโนโลยีสารสนเทศ คณิตศาสตร์ สถิติ วิศวกรรมศาสตร์สาขาอื่น ๆ หรือ สาขาอื่น ๆ ที่คณะกรรมการบริหารหลักสูตรพิจารณาแล้วเห็นสมควรให้มีสิทธิสมัครเข้าศึกษาได้
2. มีคุณสมบัติอื่น ๆ เป็นไปตามประกาศของบัณฑิตวิทยาลัย จุฬาลงกรณ์มหาวิทยาลัย ซึ่งจะประกาศให้ทราบเป็นปี ๆ ไป หรือคณะกรรมการบริหารหลักสูตรฯ พิจารณาแล้วเห็นสมควรให้มีสิทธิสมัครเข้าศึกษาได้
3. ได้คะแนนการทดสอบความรู้ความสามารถทางภาษาอังกฤษ (CU-TEP) ไม่ต่ำกว่า 45 คะแนน หรือ TOEFL ไม่ต่ำกว่า 450 คะแนน (Paper-based) หรือ IELTS ไม่ต่ำกว่า 4.0 (ผลสอบมีอายุไม่เกิน 2 ปี) หรือได้รับการยกเว้นคะแนนภาษาอังกฤษตั้งแต่แรกเข้าและก่อนสำเร็จการศึกษาของจุฬาลงกรณ์มหาวิทยาลัย

สำหรับผู้ที่ศึกษาอยู่ในภาคการศึกษาสุดท้าย จะต้องแสดงหลักฐานสำเร็จการศึกษาในวันลงทะเบียนแรกเข้า ซึ่งการรับเข้าศึกษาจะมีผลเมื่อผู้สมัครสำเร็จการศึกษาแล้ว

|  |
| --- |
| **เปิดรับสมัครรอบที่ 1 ตั้งแต่วันที่ 1 กุมภาพันธ์ 2563 - วันที่ 31 มีนาคม 2563 ที่ http://www.grad.chula.ac.th (ดูที่เมนู - การเข้าศึกษา)** |
| **วิชาที่สอบ** | **วันและเวลาที่ทำการทดสอบ** | **สถานที่สอบ** |
| สอบสัมภาษณ์ | วันศุกร์ที่ 29 พฤษภาคม 2563 เวลา 9:00 – 12:00 น. | ตึก 4 ชั้น 17 ห้อง 17-01, 17-02, 17-13/1, 17-13/2  |

**เอกสารประกอบการสมัคร**

1. เอกสารต่าง ๆ ตามประกาศของบัณฑิตวิทยาลัย ดูที่ http://www.grad.chula.ac.th เมนู การเข้าศึกษา
2. สำหรับผู้สมัครที่สำเร็จระดับอนุปริญญา / เทียบเท่า แล้วศึกษาต่อในระดับปริญญาตรี หลักสูตร 2 ปี ผู้สมัครต้องนำใบคะแนนรายวิชา ในระดับอนุปริญญา / เทียบเท่าดังกล่าวมาประกอบการสมัครด้วย
3. **“แบบฟอร์มประกอบการสมัครหลักสูตร CS” (ดาวน์โหลดได้ที่ http://www.cp.eng.chula.ac.th เมนู ผู้สนใจ -> สำหรับผู้สมัครหลักสูตร วท.ม. วิทยาศาสตร์คอมพิวเตอร์ (CS) - ดาวน์โหลดแบบฟอร์มประกอบการสมัครหลักสูตร CS** )

**ขั้นตอนการสมัคร**

1. กรอกข้อมูลการสมัครทางเว็บไซต์ของบัณฑิตวิทยาลัย www.grad.chula.ac.th (เมนู การเข้าศึกษา)
2. ชำระเงินค่าธรรมเนียมการสมัคร 500 บาท ตามที่บัณฑิตวิทยาลัยกำหนด
3. **ส่งอีเมล**เพื่อแจ้งข้อมูลต่อไปนี้มาที่ grad@cp.eng.chula.ac.th **ภายในวันปิดรับสมัคร โดยตั้งชื่อ Subject ว่า ข้อมูลการสมัคร CS\_<ชื่อ-นามสกุลผู้สมัคร>**

3.1 **เอกสารประกอบการสมัครหมายเลข 2-3 ข้างต้น** ซึ่งไม่สามารถอัปโหลดผ่านระบบรับสมัครของบัณฑิตวิทยาลัยได้ (เนื่องจากในระบบ ผู้สมัครจะสามารถอัปโหลดเอกสารประกอบการสมัครได้เพียงจำนวนจำกัด)

|  |
| --- |
| ผู้ที่ไม่มีผลสอบภาษาอังกฤษ (CU-TEP) ดูรายละเอียดได้จากประกาศ เรื่อง การทดสอบความรู้ความสามารถทางภาษาอังกฤษ และสมัครได้ที่ www.atc.chula.ac.th**\*\*ส่งผลการสอบภาษาอังกฤษ ที่ภาควิชาวิศวกรรมคอมพิวเตอร์ หรือที่อีเมล grad@cp.eng.chula.ac.th อย่างช้าสุดภายในวันพฤหัสบดีที่ 21 พฤษภาคม 2563 เวลา 16.00น.\*\*****หากไม่มีคะแนนภาษาอังกฤษที่ผ่านเกณฑ์ จะไม่ได้เข้าสอบสัมภาษณ์****หมายเหตุ** **ภาควิชาฯจะไม่รับผลสอบภาษาอังกฤษ (CU-TEP) ที่ส่งหลังกำหนด และส่งที่อื่นนอกเหนือจากที่ประกาศไว้** |

**จำนวนนิสิตที่คาดว่าจะรับ** 20 คน

**ประกาศรายชื่อผู้มีสิทธิ์สอบสัมภาษณ์** 22 พฤษภาคม 2563 ภายใน 17:00 น. ทางอีเมลของผู้สมัคร จากระบบของบัณฑิตวิทยาลัย

และที่www.cp.eng.chula.ac.th (ผู้สมัครต้องผ่านทั้งการตรวจ

 คุณสมบัติ)

**สอบสัมภาษณ์** 29 พฤษภาคม 2563เวลา 9.00-12.00น.

**ประกาศผลการสอบคัดเลือก** 5 มิถุนายน 2563 ภายใน 17:00 น. ทางอีเมลของผู้สมัคร จากระบบของบัณฑิตวิทยาลัย

 และที่ www.cp.eng.chula.ac.th

|  |
| --- |
| หากผู้สมัครมีข้อสงสัยเกี่ยวกับคุณสมบัติของผู้มีสิทธิ์สมัคร ติดต่อได้ที่ธุรการภาควิชาวิศวกรรมคอมพิวเตอร์ ตึก 4 ชั้น 17 คณะวิศวกรรมศาสตร์ โทร. 0-2218-6959 หรืออีเมล grad@cp.eng.chula.ac.th |

หมายเหตุ :

1. หลักสูตรอาจมีวิชาที่จัดการเรียนการสอนเป็นภาษาอังกฤษ ดังนั้นผู้สมัครต้องมีความพร้อมในการเรียนโดยใช้ภาษาอังกฤษด้วย

2. ผู้สนใจ ทุนอุดหนุนการศึกษาระดับบัณฑิตศึกษาของภาควิชาวิศวกรรมคอมพิวเตอร์ หรือทุนอุดหนุนการศึกษาระดับบัณฑิตศึกษาสำหรับนิสิตเก่าวิศวกรรมศาสตรบัณฑิต สาขาวิชาวิศวกรรมคอมพิวเตอร์ จุฬาลงกรณ์มหาวิทยาลัย โปรดดูประกาศรับสมัครทุนได้ที่ http://www.cp.eng.chula.ac.th (เปิดรับสมัครในช่วงเดียวกับกระบวนการรับสมัครและคัดเลือกนิสิตใหม่)

ทั้งนี้ โดยมติคณะกรรมการบริหารหลักสูตร วิทยาศาสตรมหาบัณฑิต สาขาวิทยาศาสตร์คอมพิวเตอร์

ครั้งที่ 1 วันที่ 10 มกราคม 2563

(ลงนาม)....................................................................................... (ลงนาม)...............................................................................

 (ผู้ช่วยศาสตราจารย์ ดร.นัทที นิภานันท์) (ศาสตราจารย์ ดร.สุพจน์ เตชวรสินสกุล)

 รักษาการแทนหัวหน้าภาควิชาวิศวกรรมคอมพิวเตอร์ คณบดีคณะวิศวกรรมศาสตร์

 ....................../....................../...................... .................../..................../....................